Alivuokralainen menetti asunnon, koska Kelan kielteisen päätöksen takia hän ei pystynyt maksamaan vuokraansa.

Kela toimi asiattomasti tulkitsemalla yhdessä asuneen miehen ja naisen avopariksi, vaikka kumpikin kiisti parisuhteen. Mikään näyttö vuokrasopimuksesta ja maksetuista vuokrista ei vakuuttanut Kelaa, vaan se epäsi alivuokralaisen toimeentulotukihakemuksen. Tämän takia mies ei pystynyt maksamaan vuokraansa, joten hän joutui asunnottomaksi.